***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 75-6/2022.

***Jegyzőkönyv***

***Készült***: Pápakovácsi Község Önkormányzat képviselő-testülete 2022 . február 8-án 19.00 órakor megtartott nyilvános testületi ülésről.

***Az ülés helye: Közösségi Ház***

Pápakovácsi Fő utca 3.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő

Péter Zsuzsanna képviselő (4 fő)

Tanácskozási joggal részt vett: Kissné Szántó Mária jegyző

Molnár-Margl Mónika köztisztviselő

Vándor Zoltán képviselő távolmaradását előzetesen bejelentette.

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1.) Az Önkormányzat 2022. évi költségvetésének elfogadása

2.) Támogatási kérelmek

3) Magyar Falu Program pályázatai

4.) Vegyes ügyek

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Pápakovácsi Község Önkormányzat 2022. évi költségvetésének elfogadása**

**Előadó: Burghardt Ferenc polgármester**

**Burghadt Ferenc polgármester**  megállapította, hogy az előterjesztést a képviselők a meghívóval együtt kézhez kapták. . (Jkv. 3. melléklete) Kérte a képviselőket a véleménynyilvánításra, javasolta a tervezet elfogadását.

Hozzászólás nem volt, a képviselők támogatták a tervezetben foglaltakat.

A polgármester kérte a képviselőket az Önkormányzat 2022. évi költségvetésével kapcsolatos szavazásra:

Pápakovácsi Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Pápakovácsi Község Önkormányzata Képviselő-testületének**

**1/2022. (II. 28.) önkormányzati rendelete**

**az Önkormányzat 2022. évi költségvetéséről**

**(A rendelet jegyzőkönyv 4. melléklete)**

**2.) Támogatási kérelmek**

1. **a) Medicopter Alapítvány támogatási kérelme**

**Előadó: Burghardt Ferenc polgármester**

**Burghardt Ferenc polgármester** ismertette a támogatás iránti kérelmet. (jkv. 5. melléklete), 20.000 Ft támogatást javasol.

A képviselők a javaslattal egyetértettek, a polgármester kérte a testület tagjait a szavazásra.

Pápakovácsi község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**13/2022. (II.8.) KT határozat**

Pápakovácsi Község Önkormányzat Képviselő-testülete a Medicopter Alapítvány részére 20.000 Ft támogatást nyújt.

Felkéri a képviselő-testület a polgármestert, hogy a megállapodás megkötéséről, majd aláírását követően a támogatás átutalásáról gondoskodjon.

**Felelős**: polgármester

**Határidő**: 2022. február 28.

**b.) Rákóczi Szövetség támogatási kérelme**

**Előadó: Burghardt Ferenc polgármester**

**Burghardt Ferenc polgármester** ismertette a kérelmet, javaslata 20 ezer forint támogatás biztosítása. (kérelem a jkv. 6.melléklete)

A képviselők a javaslattal egyetértettek, a polgármester kérte a testület tagjait a szavazásra.

Pápakovácsi község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**14/2022. (II.8.) KT határozat**

Pápakovácsi Község Önkormányzat Képviselő-testülete a Rákóczi Szövetség részére 20.000 Ft támogatást nyújt.

Felkéri a képviselő-testület a polgármestert, hogy a megállapodás megkötéséről, majd aláírását követően a támogatás átutalásáról gondoskodjon.

**Felelős**: polgármester

**Határidő**: 2022. február 28.

**c.) Vakok és Gyengénlátók Pápai Csoportjának támogatási kérelme**

**Előadó: Burghardt Ferenc polgármester**

**Burghardt Ferenc polgármester** ismertette a kérelmet, javaslata 30 ezer forint támogatás biztosítása. (kérelem a jkv. 7.melléklete)

A képviselők a javaslattal egyetértettek, a polgármester kérte a testület tagjait a szavazásra.

Pápakovácsi község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**15/2022. (II.8.) KT határozat**

Pápakovácsi Község Önkormányzat Képviselő-testülete a Vakok- és Gyengénlátók Pápai Csoportja részére 30.000 Ft támogatást nyújt.

Felkéri a képviselő-testület a polgármestert, hogy a megállapodás megkötéséről, majd aláírását követően a támogatás átutalásáról gondoskodjon.

**Felelős**: polgármester

**Határidő**: 2022. február 28.

**d.) Kéttornyúlaki Sportegyesület támogatási kérelme**

**Előadó: Burghardt Ferenc polgármester**

**Burghardt Ferenc polgármester** ismertette a kérelmet. Elmondta, hogy a Pápakovácsi Sportegyesületnél a labdarugás jelenleg szünetel, a sportolókat a kéttornyulaki sportegyesület vette át. Javaslata 30 ezer forint támogatás biztosítása. (kérelem a jkv. 8.melléklete)

A képviselők a javaslattal egyetértettek, a polgármester kérte a testület tagjait a szavazásra.

Pápakovácsi község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**16/2022. (II.8.) KT határozat**

Pápakovácsi Község Önkormányzat Képviselő-testülete a Kéttornyulaki Sportegyesület részére 30.000 Ft támogatást nyújt.

Felkéri a képviselő-testület a polgármestert, hogy a megállapodás megkötéséről, majd aláírását követően a támogatás átutalásáról gondoskodjon.

**Felelős**: polgármester

**Határidő**: 2022. február 28.

**3.) Magyar Falu Program pályázatok benyújtása**

**Előadó: Burghardt Ferenc polgármester**

**Burghardt Ferenc polgármester** megállapította, hogy az előterjesztést a képviselők a meghívóval együtt kézhez kapták (jkv. 9. melléklete) . Kérte a véleményeket, hozzászólásokat.

A képviselők az előterjesztésben szereplő pályázatok benyújtásával egyetértettek.

A polgármester kérte a képviselőket szavazásra, először a temetőkerítés felújításával kapcsolatban:

Pápakovácsi község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**17/2022. (II.8.) KT határozat**

Pápakovácsi Önkormányzat Képviselő-testülete az MFP-ÖTIF/2022.kódszámú,Önkormányzati tulajdonu temetők infrastrukturális fejlesztése c. pályázatra támogatási igényt nyújt be 5.995.010 Ft összegben a temető kerítésének, kapujának felújítására.

A döntést követően a polgármester a belvízelvezető árkok felújítására vonatkozó pályázattal kapcsolatos döntésre kérte a képviselőket:

Pápakovácsi község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**18/2022. (II.8.) KT határozat**

Pápakovácsi Önkormányzat Képviselő-testülete az MFP-UHK/2022.kódszámú, Út, híd, kerékpárforgalmi létesítmények, vízelvezető rendszer építése, felújítása c. pályázatra támogatási igényt nyújt be 32.315.854 Ft összegben belvízelvezető árkok felújítására.

A polgármester a belvízelvezető árkok felújítására vonatkozó pályázattal kapcsolatos döntésre kérte a képviselőket:

Pápakovácsi község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**19/2022. (II.8.) KT határozat**

Pápakovácsi Önkormányzat Képviselő-testülete az MFP-ÖTIK/2022.kódszámú, Önkormányzati tulajdonu ingatlanok fejlesztése c. pályázatra támogatási igényt nyújt be 14.998.496 Ft összegben szabadtéri színpad építésére.

**4.) Vegyes ügyek**

**a) Kamerarendszer kivitelezése**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben elmondta, hogy előzőleg már döntöttek arról, hogy a községben térfigyelő kamerarendszert építenek ki. A környező településeken már működik térfigyelő kamerarendszer, a biztonság érdekében a községben is időszerű ennek kiépítése. Ismertette a kapott árajánlatot. (árajánlat jkv. 10. melléklete)

A képviselők a javaslattal egyetértettek, polgármester kérte a képviselőket a szavazásra az árajánlattal kapcsolatban:

Pápakovácsi község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**20/2022. (II.8.) KT határozat**

Pápakovácsi Önkormányzat Képviselő-testülete egyetért azzal, hogy a községben térfigyelő kamerarendszer kerüljön kiépítésre, a benyújtott 12.957.734 Ft összegű árajánlatot elfogadja.

Felhatalmazza a képviselő-testület a polgármestert, hogy a kivitelezési munkákat megrendelje, s felhatalmazza a vállalkozási szerződés aláírására.

**Felelős:** polgármester

**Határidő:** 2022.02.28.

**b) Autóbusz vásárlás, eladás**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben ismertette a napiendet: mint a képviselők előtt is ismeretes a jelenlegi autóbusz működése során nagyon sok probléma merül fel, az ősz folyamán is néhány hétig nem volt üzemképes, az iskolások szállítását bérelt autóbusszal oldották meg, mely pluszköltséget jelentett. Javaslata, hogy értékesítsék az autóbuszt, s vásároljanak másikat. Kapott ajánlatot, noszlopi vállalkozó – aki személyszállítással foglalkozott, az önkormányzat is többször igénybe vette szolgáltatását – felszámolja a vállalkozását, s lehetőség lenne egy nagyobb létszámú befogadóképességgel rendelkező autóbuszt vásárolni. Előzetes egyeztetéseik alapján 8.500.000 Ft-ért vehetnék meg az autóbuszt, kb. áprilisban, mire a vállalkozás teljesen felszámolásra kerül. Addig viszont bérbevennék az autóbuszt, hogy minél előbb értékesíthessék a meglévő járművet. Eladási árként szintén 8,5 millió ft-ot javasol, s ha hosszabb ideig nem sikerül eladni, csökkenthetnek az eladási áron.

A vásárolni kívánt járművet megtekinthetik, az ülés időpontjára a vállalkozó ideszállította az autóbuszt.

A képviselők megtekintették a járművet, a tulajdonos ismertette a műszaki adatokat.

A polgármester kérte a képviselőket a hozzászólásra.

A képviselők támogatták a javaslatot, egyetértettek a javaslattal.

Pápakovácsi Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**21/2022. (II.8.) KT határozat**

Pápakovácsi Önkormányzat Képviselő-testülete elhatározza, hogy a tulajdonát képező NGS205 frsz-u autóbuszt értékesíti, 8.500.000 Ft-os vételáron.

Felkéri a képviselő-testület a polgármestert, hogy a hirdetmény .. megjelentetéséről gondoskodjon.

Felhatalmazza továbbá a képviselő-testület a polgármestert, hogy Csonka János noszlopi lakostól a megtekintett autóbuszt megvásárolja, a kölcsönösen megállapított 8.500.000 Ft-os vételáron.

Felhatalmazza a képviselő-testület a polgármestert mindkét esetben az adásvételi szerződés aláírására.

**c.) Helyi Választási Bizottság póttagjának választása**

**Előadó: Kissné Szántó Mária jegyző**

**Kissné Szántó Mária jegyző** szóbeli előterjesztésben elmondta, hogy a Helyi Választási Bizottságnak jelenleg 2 fő póttagja van, azonban a veszélyhelyzetre tekintettel célszerű megfelelő számú póttagot választani. Javaslata Sándor Luca Pápakovácsi Séd u. 2/a. sz. alatti lakost választani. Sándor Luca előzetes nyilatkozata alapján vállalja a póttagságot.

Hozzászólás nem volt.

Pápakovácsi Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**22/2022. (II.8.) KT határozat**

Pápakovácsi Önkormányzat képviselő-testület Pápakovácsi község Helyi Választási Bizottságának póttagjává választja Sándor Luca Pápakovácsi Séd u. 2/a. sz. alatti lakost.

Felkéri a képviselő-testület a polgármestert, hogy Sándor Luca eskütételéről gondoskodjon.

**Felelős:** jegyző, polgármester

**Határidő:** 2022. február 20.

Több napirend, hozzászólás nem volt, a polgármester a képviselő-testület nyilvános ülését 20.30 órakor bezárta.

***k.m.f.***

Burghardt Ferenc Kissné Szántó Mária

polgármester jegyző